
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 11 


21 Ιανουάριου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημοτικής δασικής έκτασης, 
εμβαδσύ 6.450 τετρ. μέτρ. στην δασική θέση “Κα¬ 
λύβιζες" περιφέρειας Δήμου Αγίων θεοδώρων του 
Νομού Κορινθίας. 1 

Άρση αναδάσωσης από έκταση 1.700 τ.μ. ευρισκό¬ 
μενη δυτικά της πόλεως Τριπόλεως. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου της Κοινότη¬ 


τας Αιαντείου Σαλαμίνας στο Ο.Τ. 42. 3 

Τροποποίηση του ρυμοτομικού σχεδίου του Δήμου Σα¬ 
λαμίνας μεταξύ των οδών Ζ. Πηγής - Χαρ. Τρικούπη 
- Νικ. Μπερή και Ανωνύμου. 4 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω προ¬ 
σκύρωσης στις Σέρρες . 5 

Ανακοίνωση παρακατάθεσης αποζημίωσης λόγω προ¬ 
σκύρωσης στις Σέρρες . 6 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1908 (1) 

Κήρυξη ως αναδασωτέας δημοτικής δασικής έκτασης, εμ- 
βαδού 6.450 τετρ. μέτρ. στην δασική θέση “Καλύβιζες" 
περιφέρειας Δήμου Αγίων θεοδώρων του Νομού Κο¬ 
ρινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 “Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις. 

β) Του Ν. 3200/1955 “Περί διοικητικής αποκέντρωσης” 


όπως τροποποιήθηκε συμπληρώθηκε με το Ν.Δ. 532/ 
1970 και μεταγενέστερες διατάξεις. 

γ) Της παρ. 3 του άρθρου 117 του Συντάγματος της χώ¬ 
ρας μας. 

δ) Του Ν. 998/1979 “Περί προστασίας των δασών και 
των δασικών εν γένει εκτάσεων της χώρας” και συγκεκρι¬ 
μένα του άρθρου 41 παρ. 1 “Για τη δημοσίευση στην εφη¬ 
μερίδα της Κυβερνήσεως", του άρθρου 38 παρ. 1 “Γία την 
υποχρεωτική κήρυξη ως αναδασωτέας”, και του άρθρου 3 
“Έκταση εφαρογής”. 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.8.80 και γ) 85144/ 
1468/9.9.92. 

3. Την αριθ. 4480/6,8.97 πρόταση του Δασαρχείου Κό¬ 
ρινθου και τα συνοδεϋοντα αυτήν στοιχεία, από όπου προ¬ 
κύπτει άτι η έκταση που αναφέρεται στο θέμα είχε κατά το 
χρόνο της αποψιλώσεώς της, που έγινε από παράνομη εκ- 
χέρσωση (υλοτομία κΓ απομάκρυνση πυκνού δάσους χα- 
λεπίου πεύκης και υπορόφου βλαστήσεως) που έγιναν 
από τον Θεόδωρο Δέδε του Κων/νου, κάτοικο Δήμου 
Αγίων θεοδώρων, δασικό χαρακτήρα, κατά την έννοια του 
Ν. 998/79 (παρ. 1, άρθρ. 3) και ως εκ τούτου επιβάλλεται 
η κήρυξή της ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση με φυσική ή τεχνική αναγέννηση, της δασικής βλά¬ 
στησης που καταστράφηκε από παράνομη εκχέρσωση δά¬ 
σους, την δημοτική δασική έκταση εμβαδού έξι χιλιάδων 
τετρακοσίων πενήντα (6.450) τύτρ. μετρ, που βρίσκεται 
στην δασική θέση “Καλύβιζες” της περιφέρειας Δήμου 
Αγίων θεοδώρων του Νομού Κορινθίας, προσδιορίζεται 
από τα στοιχεία 1,2,3,4,5,6,7, ι, θ, η, ζ\ ζ, ε, δ, γ, β, α, ρ, 
π, ω, ξ, 24, 25, 26, 27, 29, 30, 31,32, 33, 34,1 (Τμήμα I) 
και 7,8,9,10, 11,12,13,14,15,15α’, 16,17,18,19, 20, 
21, μ, λ, κ, 7 (Τμήμα II) και φαίνεται στο συνημμένο από 
24.7.97 τοπογραφικό διάγραμμα που συνέταξε ο Δασο¬ 
πόνος του Δασαρχείου Κόρινθου Κοσμάς Γεώργιος το 
οποίο αποτελεί αναπόσπαστο μέρος της απόφασής μας 
αυτής και έχει όρια: 

Ανατολικά, Δυτικά, Βόρεια, Νότια: 

Η έκταση και των δύο ως άνω τμημάτων που εκχερσώ¬ 
θηκε παράνομα, σε όλο σχεδόν το μήκος της εξωτερικής 
της περιμέτρου συνορεύει με δημοτικό δάσος χαλεπίου 
πεύκης και στο μήκος της εσωτερικής της, με αγροτεμά¬ 
χιο που φέρεται ιδιοκτησία του Δέδε θεοδώρου του Κων/ 
νου. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Ν. 998/79) και προ της δημοσιεύσεώς 
της στην Εφημερίδα της Κυβερήσεως (άρθρο 37 Ν. 3200/ 
55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ- 
βερνήσεως. 


Η απόφαση αυτή να δπμοσιευθεΐ στην Εφημερίδα της 
Κυβερνήσεως. 

Κόρινθος, 23 Δεκεμβρίου 1997 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 2470 (2) 

Άρση αναδάσωσης από έκταση 1.700 τ.μ. ευρισκόμενη 
δυτικά της πόλεως Τριπόλεως. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 3200/55 “περί 
διοικητικής αποκέντρωσης" σε συνδυασμό με τις διατά¬ 
ξεις του άρθρου 44 παρ. 1 & 2 του Ν. 998/79 “περί προ¬ 
στασίας δασών & των δασικών εν γένει εκτάσεων της χώ¬ 
ρας” σε συνδυασμό με την 2778/1988 απόφαση ολομέ¬ 
λειας του Σ.Τ.Ε. και την 417/87 γνωμοδότησης της συνε- 
λεύσεως των προϊσταμένων των Νομικών Δ/σεων. 

2. Την υπ' αριθμ. 160417/1180/8.7.1980 Δ/γή του 
Υπουργείου Γεωργίας. 

3. Την 63722/1.8.1923 απόφαση του Υπουργείου Γε¬ 
ωργίας με την οποία έχει κηρυχθεί, η έκταση, αναδασω¬ 
τέα και δημοσιεύθηκε στο Φ.Ε.Κ. αριθμ. 61 τεύχος Β' στις 
9.8.1923. 

4. Την από 25.11.1997 αίτηση του Αναστάσιου Γυ- 
φτάκη. 

5. Τις διατάξεις του άρθρου 4 παρ. 6 Ν. 2240/94 "Συ¬ 
μπλήρωση διατάξεων για τη Νομαρχιακή Αυτοδιοίκηση και 
άλλες διατάξεις" σε συνδυασμό με τις διατάξεις του άρ¬ 
θρου 39 παρ. 2 Ν. 2218/94 “Ίδρυση Νομαρχιακής Αυτο¬ 
διοίκησης κ.λ.π." όπως τροποποιήθηκε από τις διατάξεις 
του άρθρου 6 παρ. 7 Ν. 2240/94. 

6. Το Ν. 2503/1997 (ΦΕΚ 107/97) Διοίκηση - οργά¬ 
νωση - στελέχωση της Περιφέρειας κ.λ.π. 

7. Την υπ’ αριθ. 4992/5.5.1997 αναφορά του Δασαρ¬ 
χείου Τριπόλεως, αποφασίζουμε: 

Αίρουμε την αναδάσωση από έκταση χιλίων επτακοσίων 
(1.700) τετραγωνικών μέτρων, δυτικά της πόλεως Τριπό¬ 
λεως, γιατί κακώς και εκ λάθους συμπεριλήφθηκε στην 
63722/1923 απόφαση του Υπουργείου Γεωργίας όπως 
και σαφώς εξαιρείται από το σχεδιάγραμμα που ορίζει τα 
211,955 στρέμματα και συντάχθηκε από το Δασολόγο Γε- 
ώργιο Μαυρομμάτη (1930) πρόκειται για έκταση η οποία 
δεν απαλλοτριώθηκε και η οποία προ της σχετικής αποφά- 
σεως (63722/1923) δεν απετέλει δάσος ή δασικήν έκτα- 
σιν αλλά παλαιό αγρό. 

Η ανωτέρω έκταση των 1.700 τ.μ. ευρίσκετε στην συμ¬ 


βολή των οδών Τριπόλεως, Γορτυνίας και παλαιός οδού 
Τριπόλεως Γορτυνίας - Ταξιαρχών και είναι ακριβώς η 
έκταση που ζητά ο Αϊτών Αναστάσιος Γυφτάκης να γίνει 
άρση της αναδάσωσης και στη συνέχεια χαρακτηρισμός 
αυτής σύμφωνα με τις διατάξεις άρθρου 14 Ν 998/79. 

Με την 41505/30.3.37 Απόφαση Υπουργού Γεωργίας 
παραχωρήθηκε κατά πλήρη κυριότητα εις τους εν Τριπό- 
λει Συλλόγους Φιλσδένδρων και Φιλοπροόδων ο Παν, η 
υπό την ονομασία Τρίγωνο οδού Γορτυνίας, έκτασης 
211,955 στρ. που απεικονίζεται στο σχεδιάγραμμα Δασ/ 
γου Γ. Μαυρομμάτη και είναι αυτή που κηρύχθηκε αναδα¬ 
σωτέα με την 63722/1.8.1932 Απόφαση Υπουργού Γε¬ 
ωργίας. 

Σύμφωνα δε με το από 20.4.1937 Πρωτόκολλο έγινε π 
παράδοσης στον σύλλογο φιλοδένδρων - Φιλοπροόδων ο 
Παν. 

Τα όρια της έκτασης που παραδόθηκαν (211,955 στρ.) 
στην Απόφαση γράφουν Δυτικώς με οδό Τριπόλεως Γορ- 
τυνίας και παλαιόν αγρόν Ιωάννου Κωνσταντούρου. 

Ακριβώς ο παλαιός αγρός είναι η έκταση των 1700 τ.μ. 

Σήμερα πρόκειται για έκταση χέρσο περιφραγμένη. Εις 
το δυτικό άκρο υπάρχει οικίσκος παρά δε την περίφραξη 
έχουν φυτευθεί πεύκα ηλικίας σήμερα 45 - 50 ετών. 

Συνορεύει: 

Βόρεια: Οδός Τριπόλεως Γορτυνίας. 

Νότια: Οδός Παλαιάς Τριπόλεως Γορτυνίας προέκταση 
οδού Ταξιαρχών. 

Ανατολικά: Μανδρότοιχος και Αναδάσωσης Παναρκαδι- 
κοϋ Νοσοκομείου. 

Δυτικά: Οι ανωτέρω δύο δρόμοι που συμβάλλουν εις το 
άκρο της. 

Η έκταση απεικονίζεται στο συνημμένο τοπογραφικό 
σχεδιάγραμμα με στοιχεία (Α-Β-Γ-Α) που έχει συνταχθεί 
πρόσφατα από την Τοπογραφική Υπηρεσία του Υπουρ¬ 
γείου Γεωργίας και αποτελεί αναπόσπαστο μέρος αυτής 
της αποφάσεως. 

Η απόφαση αυτή να δημοσιευθεί στην Εφημερίδα της 
Κυβερήσεως. 

Τρίπολη, 16 Δεκεμβρίου 1997 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 19412/Α 305/96 (3) 

Τροποποίηση του ρυμοτομικού σχεδίου της Κοινότητας 
Αιαντείου Σαλαμίνας στο Ο.Τ. 42. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι- 
κώτερα τα άρθρα 3 και 70. 

2. Τις διατάξεις του Α.Ν. 314/1968 (Φ.Ε.Κ. 47/Α) 
όπως τροποποιήθηκαν με το υπ’ αριθμ. 1018/71 Ν.Δ/γμα 
{Φ.Ε.Κ. 220/Α) και με την παράγρ. 3 του άρθρου 34 του Ν. 
1577/85 (Φ.Ε.Κ. 210/Α). 

3. Τις διατάξεις του υπ’ αρ. 183/86 Π.Δ/τος (Φ.Ε.Κ. 
70/Α). 

4. Την εγκύκλιο ΔΤΕ/δ/43511/161/55/13.6.88 του 
Υ.ΠΕ.ΧΩ.Δ.Ε. περί “οδηγίες και προδιαγραφές για τροπο¬ 
ποιήσεις κ.λ.π. ρυμοτομικών σχεδίων”. 

5. Τις με αρ. 605130/965 56/97 αποφάσεις της Κοινό¬ 


τητας Αιαντείου. 

6. Την από 10.4.97 γνωμοδότηση του ΣΧΟΠ Νομαρχίας 
Πειραιά (αρ. πρακ. 13). 

7. Τις διατάξεις του οργανισμού Νομαρχιακής Αυτοδιοί¬ 
κησης Αθηνών- Πειραιώς (ΦΕΚ 395/Β/11.5.95), αποφα¬ 
σίζουμε: 

1. Εγκρίνεται η τροποποποίηση του Ρυμοτομικού σχε¬ 
δίου της Κοινότητας Αιαντείου Σαλαμίνας στο ΟΤ 42 με 
χαρακτηρισμό της Ιδιωτικής οδού σε εγκεκριμένο πεζό- 
δρομο όπως φαίνεται και στο συνημμένο τοπογραφικό 
διάγραμμα που συνοδεύει την παρούσα. 

2. Από τις διατάξεις αυτής της απόφασης προκύπτουν 
δαπάνες σε βάρος του προϋπολογισμού της Κοινότητας 
Αιαντείου το ύψος των οποίων δεν μπορούμε να προσδιο¬ 
ρίσουμε. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Δεκεμβρίου 1997 

Ο Νομάρχης 
ΧΡ. ΦΩΤΙΟΥ 

Αριθ. Ρ 16413/819/96/Α 213/97 (4) 

Τροποποίηση του ρυμοτομικού σχεδίου του Δήμου Σαλα¬ 
μίνας μεταξύ των οδών Ζ. Πηγής - Χαρ. Τρικούπη - Νικ. 

Μπερή και Ανωνύμου. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του Ν.Δ/τος της 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι- 
κώτερα τα άρθρα 3 και 70. 

2. Τις διατάξεις του Α.Ν. 314/1968 (Φ.Ε.Κ. 47/Α') 
όπως τροποποιήθηκαν με το υπ’ αριθμ. 1018/71 Ν.Δ/γμα 
(Φ. Ε. Κ. 220/Α) και με την παράγρ. 3 του άρθρου 34 του Ν. 
1577/85 (Φ.Ε.Κ. 210/Α). 

3. Τις διατάξεις του υπ’ αρ. 183/86 Π.Δ/τος (Φ.Ε.Κ. 
70/Α). 

4. Την εγκύκλιο ΔΤΕ/δ/43511/161/55/13.6.88 του 
Υ.ΠΕ.ΧΩ.Δ.Ε. περί «οδηγίες και προδιαγραφές για τροπο¬ 
ποιήσεις κ.λ.π. ρυμοτομικών σχεδίων». 

5. Τις με αρ. 107/96 αποφάσεις του Δήμου Σαλαμί¬ 
νας. 

6. Την από 17.4.97 γνωμοδότηση του ΣΧΟΠ Νομαρχίας 
Πειραιά (αρ. πρακ. 14). 


7. Τις διατάξεις του Οργανισμού Νομαρχιακής Αυτοδιοί¬ 
κησης Αθηνών - Πειραιώς (ΦΕΚ 395/Β/11.5.95), αποφα¬ 
σίζουμε: 

1. Εγκρίνεται π τροποποίηση του Ρυμοτομικού σχεδίου 
του Δήμου Σαλαμίνας μεταξύ των οδών Ζ. Πηγής - Χαρ. 
Τρικούπη - Νικ. Μπερή του Ανωνύμου (Στην Πλατεία Μα¬ 
κεδονίας) με κατάργηση του αθλητικού χώρου (Α-Β-Γ-Δ) 
ανοικτού Κολυμβητηρίου και στην θέση του την κατα¬ 
σκευή Κοινοφελούς Ισογείου κεραμοσκεπούς κτιρίου 
ύψους 4.00 μ. συν. 1,50 μ. για τη στέγη. 

Όπως σημειώνεται στο συννημένο τοπογραφικό διά¬ 
γραμμα. 

2. Από τις διατάξεις αυτής της απόφασης προκύπτουν 
δαπάνες σε βάρος του προϋπολογισμού του Δήμου Σαλα- 
μίνος το ύψος των οποίων δεν μπορούμε να προσδιορί¬ 
σουμε. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Σεπτεμβρίου 1997 

Ο Νομάρχης 
ΧΡ ΦΩΤΙΟΥ 

ΑΝ ΑΚΟΙΝΩΣΕ ΙΣ 

(5) 

Ανακοίνωση παρακατάθεσης αποζημίωσης λόγω προσκύ¬ 
ρωσης στις Σέρρες. 

Ανακοινοϋται από την Αναστασία συζ. Δημητρίου Αθα- 
νασάκη, το γένος Αγαπίου Καραγιαννίδη, κάτοικο Σερρών, 
ότι στο Ταμείο Παρακαταθηκών και Δανείων, εκδοθέντος 
του υπ’ αριθμ. 31318/1997 Γραμματίου, κατετέθησαν: 

1) δραχμές 1.980.000 υπέρ του Δήμου Σερρών, για 
αποζημίωσή του λόγω της κατ’ εφαρμογή του Σχεδίου πό¬ 
λε ως Σερρών απαλλοτρίωσης, καταργουμένης Δημοτικής 
οδού, σύμφωνα με την υπ' αριθμ. 10/1997 πράξη τακτο- 
ποιήσεως του Π.Γ. Σερρών, κυρωθείσα με την αριθμ. Τ.Υ. 
15319/1977 απόφαση του Νομάρχου Σερρών, συμπλη- 
ρωθείσα με την αριθμ. 2039/97 απόφαση του Νομάρχου 
Σερρών, με την οποία προσκυρώνεται στην αριθμ. 6 εικα- 
ζομένη ιδιοκτησία Αγαπίου Καραγιαννίδη, τηςοποίαςαλη¬ 
θής ιδιοκτήτης είναι η Αναστασία συζ. Δημητρίου Αθανα- 
σάκη, το γένος Αγαπίου Καραγιαννίδη, το τμήμα 36, 45, 
20, 38, 36, εμβαδού 44μ2, καθορισθείσης της τιμής μο- 
νάδος αποζημιώσεως, με την υπ’ αριθμ. 175/1997 από¬ 
φαση του Μονομελούς Πρωτοδικείου Σερρών, σε δραχ¬ 
μές 45.000 κατά μ2. 

2) Δραχμές 72.000 υπέρ των αναγνωρισθησομένων 
ιδιοκτητών της εικαζομένης υπ’ αριθμ. 4 ιδιοκτησίας 
κληρ/μων Παναγιώτα Σταματίου για την προσκύρωση, 
σύμφωνα με τις προαναφερόμενες πράξεις και απόφαση 
του Μονομελούς Πρωτοδικείου Σερρών στην υπ' αριθμ. 6 
ιδιοκτησία του τμήματος 45,21,20,45, εμβαδού 1,60 μ2. 

3) Δραχμές 139.000 υπέρ των αναγνωρισθησομένων 
ιδιοκτητών των κληρονόμων της υπ' αριθμ. 7 εικαζομένης 
ιδιοκτησίας Παναγιώτου Χασκοποϋλου, για την προσκύ¬ 
ρωση κατά τα ανωτέρω στην αριθ. 6 ιδιοκτησία του τμήμα¬ 
τος 37, 42, 41,37, εμβαδού 16,40μ2 με την δήλωση της 
καταθέτου ότι στην υπ' αυτής οφειλομένη συνολική απο¬ 
ζημίωση εκ δραχμών 16,40x45.000=738.000, συμψηφί¬ 
ζει σύμφωνα με το άρθρο 6 παρ. 4 Ν. 5269/31 την κατά 
της αυτής ιδιοκτησίας απαίτηση της εκ δραχμών 548.500 
για αποζημίωση της λόγω προσκύρωσης σ’ αυτήν (αριθμ. 7 
ιδιοκτησία) του τμήματος 42, 57, 56, 42, εμβαδού 
13,30μ2 της εικαζομένης υπ’ αριθμ. 6 ιδιοκτησίας Αγα¬ 
πίου Καραγιαννίδη. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αριθ. διπλ. εισπρ. ΔΟΥ Α' Σερρών 2229804/ 
23.12.97). 

Σέρρες, 22 Δεκεμβρίου 1997 
Ο Πληρεξούσιος Δικηγόρος 
ΔΗΜΗΤΡΙΟΣ ΕΛΕΥΘΕΡΙΑΔΗΣ 


( 6 ) 

Ανακοίνωση παρακατάθεσης αποζημίωσης λόγω προσκύ¬ 
ρωσης στις Σέρρες. 

Ανακοινούται προς: 1) Το Δήμο Σερρών, 2) Χρυσούλα 
Σαρρή, ως κληρονόμο του Κων/ντίνου Σαρρή, κάτοικο 
Σερρών και πάντα τρίτο ότι υπό του Μιχαήλ Κοτέογλου του 
Βασιλείου, κατοίκου Σερρών κατετέθησαν στο Ταμείο 
Παρακαταθηκών και Δανείων (γραφείο Παρακαταθηκών 
Σερρών), υπέρ: 1) Του Δήμου Σερρών δραχμές 
2.770.000, 2) Χρυσούλσς Σαρρή, ως κληρονόμου του 
Κων/ντίνου Σαρρή, δραχμές 240.000, εκδοθέντος του 
υπ’ αριθμ. 31317/1997 Γραμματίου Συστάσεως Παρακα¬ 
ταθήκης, σε εξόφληση αποζημιώσεως τους, λόγω της εκ 
της εφαρμογής του Σχεδίου πόλεως Σερρών προσκυρώ- 
σεως των ιδιοκτησιών τους, σύμφωνα με την υπ’ αριθμ. 
10/1990 πράξη τακτοποίησης και αναλογισμού αποζημι¬ 
ώσεων του Πολεοδομικού Γ ραφείου Σερρών, κυρωθείσα 
με την υπ’ αριθμ. 252/1995 απόφαση του Νομάρχη Σερ¬ 
ρών, με την οποία προσκυρώνεται στην υπ’ αριθ. 6 εικαζό¬ 
μενη ιδιοκτησία Κων/ντίνου Πεχλιβανίδη, αληθής ιδιοκτή¬ 
της της οποίας είναι ο Μιχαήλ Κοτέογλου του Βασι¬ 
λείου: 

α) Από την υπ’ αριθμ. 20 ιδιοκτησία του Δήμου Σερρών, 
το στο συνοδεϋον την πράξη διάγραμμα αποτυπούμενο οι- 
κοπεδικό τμήμα υπό τα στοιχεία 56, 55, 65, 64, 68, 67, 
80, 56 εμβαδού 138,50μ2. 

β) Από την υπ’ αριθμ. 5 ιδιοκτησία της Χρυσοϋλας 
Σαρρή, ως κληρονόμο του εικαζομένου ιδιοκτήτου Κων/ 
τίνου Σαρρή το στο αυτό διάγραμμα οικοπεδικότμήμα υπό 
τα στοιχεία 55, 65, 64, 69, 59, 55 εμβαδού 12μ2. 

Τα κατατεθέντα ποσά υπελογίσθησαν προς πλήρη απο¬ 
ζημίωση των ανωτέρω θίγόμενων ιδιοκτητών, βάσει της 
υπ’ αριθμ. 182/1997 απόφασης του Μονομελούς Πρωτο¬ 
δικείου Σερρών που ώρισε την προσωρινή τιμή μονάδος 
αποζημίωσης των απαλλοτριουμένων σε δραχμές 20.000 
κατά μ 2. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αριθ. διπλ. εισπρ. ΔΟΥ Α' Σερρών 2229806/ 
23.12.97). 

Σέρρες, 28 Δεκεμβρίου 1997 

Ο Πληρεξούσιος Δικηγόρος 
ΔΗΜΗΤΡΙΟΣ ΕΛΕΥΘΕΡΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


